ഉപകരണങ്ങള് കൈമാറും കായംകുളം: ജില്ലാ ഭരണകൂടത്തിന്റെയും ജില്ലാ പഞ്ചായത്തിന്റെയും അഭ്യര്ഥനപ്രകാരം വണ്ടാനം മെഡിക്കല് കോളജ്, ആലപ്പുഴ ജനറല് ആശുപത്രി എന്നിവിടങ്ങളിലേക്ക് കോവിഡ് പ്രതിരോധത്തിനായി 1.1 കോടിയുടെ ഉപകരണങ്ങള് ഡോക്ടേഴ്സ് ഫോര് യു ഇന്ന് കൈമാറും. ആലപ്പുഴയില് നടക്കുന്ന ചടങ്ങില് ആരോഗ്യമന്ത്രി വീണ ജോര്ജ് ഡോക്ടേഴ്സ് ഫോര് യു ഡയറക്ടര് ജേക്കബ് ഉമ്മന് അരികുപുറത്തില്നിന്ന് ഉപകരണങ്ങള് ഏറ്റുവാങ്ങും. വണ്ടാനം മെഡിക്കല് കോളജിലേക്ക് 85 ലക്ഷം രൂപ ചെലവില് 5 ഐ സിയു വെന്റിലേറ്ററുകള്, 14 മള്ട്ടിപാരാ മോണിറ്ററുകള്, 3 ഡീഫിബ്രിലേറ്റര്, 10 ഐസിയു ബെഡ്, 2 വെന്റിലേറ്ററുകള്, 2 സക്ഷന് അപ്പാരറ്റസ് എന്നിവയാണ് നല്കുന്നത്. ജനറല് ആശുപത്രിക്കായി 25 ലക്ഷം രൂപ ചെലവില് 2 ഐസിയു വെന്റിലേറ്ററുകളും 5 ഐസിയു ബെഡും നല്കും.